Indonesië: Rebelle buite universiteit geskiet | Nuus24
Indonesië: Rebelle buite universiteit geskiet
Jakarta – Die polisie in Indonesië het Vrydag twee vermeende rebelle buite 'n universiteit doodgeskiet, en gesê hulle het moontlik opleiding ontvang by 'n kamp vir terroriste.Die mans was glo ook deel van 'n netwerk wat verlede jaar ses polisiebeamptes se lewens geneem het, het Boy Rafli Amar, 'n polisiewoordvoerder, gesê.Hulle het 'n geweer en handgranate in hulle besit gehad toe hulle by die Hasanuddin-universiteit geskiet is.Amar het bygevoeg dat die mans gekoppel is aan die land se mees gesoekte terreur-verdagte, Santoso, wat volgens die polisie besig is om rebelle in die Poso-bergreeks op te lei.– Volg Nuus24 op Twitter - Sapa - AFP